Ευχρηστία ιστοτόπων: Εμπειρική αξιολόγηση της εγκυρότητας της ταξινόμησης καρτών
Creators: name: Ντουβαλέτη, Μαρία Κωνσταντίνου
Publisher: name: Aristotle University of Thessaloniki
Year: 2020
Subjects: Αλληλεπίδραση Ανθρώπου-Υπολογιστή
Πληροφοριακή Αρχιτεκτονική
Ταξινόμηση Καρτών
Human-Computer Interaction
Information Architecture
Card Sorting

description: Η πληροφοριακή αρχιτεκτονική ενός ιστοτόπου, δηλαδή η δόμηση και διασύνδεση του περιεχομένου του, επηρεάζει σε μεγάλο βαθμό την ευχρηστία του. Μια μέθοδος που είναι αρκετά διαδεδομένη για το σχεδιασμό εύχρηστων πληροφοριακών αρχιτεκτονικών είναι η ταξινόμηση καρτών. Στόχος της παρούσας εργασίας είναι η εμπειρική αξιολόγηση της εγκυρότητας της μεθόδου ταξινόμησης καρτών. Παρά τη μεγάλη δημοφιλία της μεθόδου, δεν υπάρχουν μελέτες στη βιβλιογραφία που να διερευνούν την εγκυρότητά της. Για το σκοπό αυτό, ακολουθήθηκε μια μεθοδολογία που περιλαμβάνει τέσσερα στάδια. Αρχικά, έγινε ένα πιλοτικό πείραμα αξιολόγησης ευχρηστίας με πέντε χρήστες προκειμένου να επιλεχθούν ιστότοποι με προβληματική πληροφοριακή αρχιτεκτονική. Οι χρήστες αλληλεπίδρασαν με λειτουργικά πρωτότυπα των ιστοτόπων τα οποία είχαν όλα την ίδια διάταξη και αισθητική. Τα πρωτότυπα αναπτύχθηκαν με χρήση του Adobe XD. Στο δεύτερο στάδιο, μια άλλη ομάδα 30 συμμετεχόντων έλαβε μέρος σε ένα πείραμα αξιολόγησης ευχρηστίας των πέντε ιστοτόπων (λειτουργικά πρωτότυπα) που επιλέχθηκαν. Το πείραμα κατέγραψε δεδομένα ευχρηστίας για την αρχική έκδοση της πληροφοριακής αρχιτεκτονικής των ιστοτόπων. Πιο συγκεκριμένα, καταγράφηκε ο χρόνος εκτέλεσης εργασίας, ο αριθμός των συνολικών κλικ, το ποσοστό των ορθών πρώτων κλικ και οι απαντήσεις στα ερωτηματολόγια SEQ και SUS. Στο τρίτο στάδιο, ζητήθηκε από 20 χρήστες να κάνουν μία ταξινόμηση καρτών για κάθε ιστότοπο. Η ταξινόμηση καρτών από τους χρήστες και η ανάλυση των δεδομένων έγινε με χρήση του λογισμικού OptimalSort. Από το στάδιο αυτό προέκυψε μία νέα πληροφοριακή αρχιτεκτονική για κάθε ιστότοπο. Στο τελευταίο στάδιο, αναπτύχθηκαν νέα λειτουργικά πρωτότυπα με χρήση του Adobe XD, τα οποία υλοποιούσαν τη νέα πληροφοριακή αρχιτεκτονική κάθε ιστοτόπου. Έπειτα, έλαβε χώρα νέο πείραμα αξιολόγησης ευχρηστίας των πρωτοτύπων αυτών. Στο πείραμα συμμετείχαν οι ίδιοι 30 χρήστες και καταγράφηκαν οι ίδιοι δείκτες ευχρηστίας με αυτούς του δευτέρου σταδίου. Από τα αποτελέσματα που προέκυψαν συμπεραίνεται πως η μέθοδος ταξινόμησης καρτών συνέβαλε στατιστικά σημαντικά στην βελτίωση της πληροφοριακής αρχιτεκτονικής των ιστοτόπων. Η πλειοψηφία των δεικτών ευχρηστίας εμφάνισε στατιστικά σημαντική βελτίωση στη νέα πληροφοριακή αρχιτεκτονική που επανασχεδιάστηκε με βάση την ανάλυση δεδομένων ταξινόμησης καρτών.
description: The information architecture of a website, that is the structure and interconnection of its content, greatly affects its usability. One method that is quite common for designing user-friendly information architectures is card sorting. The aim of this work is the empirical evaluation of the validity of the card sorting method. Despite the great popularity of the method, there are no studies in the literature that investigate its validity. For this purpose, the methodology is divided into four stages. Initially, a pilot usability testing experiment was conducted with five users in order to select sites with problematic information architecture. Users interacted with functional site prototypes that all had the same layout and aesthetics. The prototypes were developed using Adobe XD. In the second stage, another group of 30 participants took part in a usability testing of the five selected sites (functional prototypes). The experiment recorded usability data for the initial version of the site information architecture. More specifically, the time on task, the number of total clicks, the percentage of correct first clicks and the answers to the SEQ and SUS questionnaires were recorded. In the third stage, 20 users were asked to make a card sorting for each site. Card sorting was done using OptimalSort software both for running the study and for the data analysis. From this stage a new information architecture was produced for each site. In the final stage, new functional prototypes were developed using Adobe XD, which implemented the new information architecture of each site. Then, a new usability testing of these prototypes took place. The same 30 users participated in the experiment and the same usability indicators were recorded as those of the second stage. The results show that the card sorting method contributed statistically significantly to the improvement of the information architecture of the websites. The majority of usability indicators was significantly improved in the new information architecture (i.e., the one based on card sorting) compared to the initial one.